Ukrainada 55 yoshgacha bo‘lgan fuqarolar harbiy xizmatga jalb etiladi

Ukraina Oliy Radasi qabul qilgan yangi qonunga ko‘ra, safarbarlik payti harbiy xizmatga chaqiriluvchi fuqarolar yoshi 55 gacha etib belgilandi. Bu haqda 27-mart kuni kechqurun mamlakat parlamenti matbuot xizmati xabar berdi, deb yozadi “ITAR-TASS”.

“Qonun loyihasining qabul qilinishi 40 dan 55 yoshgacha bo‘lgan Ukraina fuqarolarining vatanni va uning hududiy yaxlitligini himoya qilishdek konstitutsion burchini ado etishlari uchun imkoniyat yaratib beradi”, – deyiladi hujjatga izoh beruvchi qaydda.
Bundan tashqari, ta’kidlanishicha, “qonun loyihasining qabul qilinishi safarbarlikni amalga oshirish tizimini takomillashtirishga, qisqa muddatlarda mamlakatda qisman safarbarlik o‘tkazishga, Ukraina Qurolli kuchlarining va boshqa boshqa harbiy tuzilmalarning muhofaza qudratini oshirishga, vatani va uning hududiy yaxlitligini qo‘riqlashga yordam beradi”.
Eslatib o‘tamiz, Ukraina armiyasi 12-martdayoq to‘liq jangovar shay holatga keltirilgan, 17-mart kuni esa Oliy Rada mamlakatda qisman safarbarlik e’lon qilgan. Xabarlarga ko‘ra, Ukraina Qurolli kuchlariga 20 ming, yangi tashkil etilgan Milliy gvardiyaga yana 20 ming kishini jalb etish rejalashtirilgan.